**ԱՄՓՈՓԱԹԵՐԹ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ՍԵՊՏԵՄԲԵՐԻ 11-Ի N 1514-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

|  |  |
| --- | --- |
| 1. ՀՀ առողջապահական և աշխատանքի տեսչական մարմին
 | **2021-12-12** |
| **01/17932-2021** |
| 1. Նախագծի վերաբերյալ առաջարկություններ և դիտողություններ չկա: | **Ընդունվել է** |
| **2. ՀՀ ոստիկանություն** | **2021-12-13** |
| **1/21/85810-21** |
| Նախագծի վերաբերյալ առաջարկություններ և դիտողություններ չկա:  | **Ընդունվել է** |
| **3. ՀՀ ազգային անվտանգության ծառայություն**  | **2021-12-13** |
| **11/974** |
| Նախագծի վերաբերյալ առաջարկություններ և դիտողություններ չկա:  | **Ընդունվել է** |
| **4. ՀՀ տարածքային կառավարման և ենթակառուցվածքների նախարարություն** | **2021-12-14** |
| **ԳՍ//32449-2021** |
| Նախագծի վերաբերյալ առաջարկություններ և դիտողություններ չկա: | **Ընդունվել է** |
| **5. ՀՀ ֆինանսների նախարարություն** | **2021-12-14**  |
| **01/11-1/20473-2021** |
| Նախագծի վերաբերյալ առաջարկություններ և դիտողություններ չկա:  | **Ընդունվել է** |
| **6. ՀՀ աշխատանքի և սոցիալական հարցերի նախարարություն** | **2021-12-15** |
| **ՄՆ//47295-2021** |
| Նախագծի վերաբերյալ առաջարկություններ և դիտողություններ չկա: |  |
| **7. ՀՀ առողջապահության նախարարություն** | **2021- 11-30****ԱԱ/04/26183-2021** |
| Նախագծի վերաբերյալ առաջարկում է.1. ՀՀ Կառավարության 2020թ. սեպտեմբերի 11-ի №1514 որոշման հավելվածի 17.1 կետը շարադրել հետևյալ խմբագրությամբ. «17.1. Հայաստանի Հանրապետության պաշտպանության նախարարության զո­րա­­մասերում արգելվում են կորոնավիրուսային հիվանդության (COVID-19) դեմ պատ­վաստման բացարձակ հակացուցում չունեցող՝ տվյալ պատվաստանյութի կիրառման հրա­հանգի համաձայն սահմանված դեղաչափերով (դեղաչափով) ամբողջական պատ­վաստումը չստացած՝ մեկ դեղաչափով ներարկվող պատվաստանյութի դեպքում պատվաստվելուց հետո 28 օրը (4 շաբաթ), մեկից ավելի դեղաչափի դեպքում՝ վերջին դեղաչափը ստանալուց հետո 14 օրը չլրացած շարքային և կրտ­սեր ենթասպայական կազմերի պարտադիր զինծա­ռայողների և նրանց ընտանիքի անդամների.1. տեսակցությունները (բացառությամբ տեսազանգից օգտվելու դեպքերի),
2. արձակումները և արձակուրդները (բացառությամբ «Զինվորական ծառա­յութ­յան և զինծառայողի կարգավիճակի մասին» Հայաստանի Հանրապետության օրենքի 28-րդ հոդվածի 6-րդ մասի 2-րդ կետով նախատեսված՝ ընտանիքի անդամի ծանր հի­վանդութ­յան կամ մահվան, կամ 9-րդ մասով սահմանված, ինչպես նաև 11-րդ մասի հա­մա­ձայն՝ 15 օրացուցային օրից ավելի տրվող վերականգնողական արձակուրդների)»:
 | **Չի ընդունվել**Առաջարկությունն իրացնելու դեպքում փաստացի կստացվի, որ րգելքը վերաբերում է միայն զինծառայողի ընտանիքի անդամներին, իսկ այլ անձանց հետ տեսակցությունները թույլատրվում են: |
| **8.ՀՀ արդարադատության նախարարություն** | **2021-12-17**  |
| **01/27.2/41821-2021** |
| Նախագծի վերաբերյալ առաջարկում է.1.նախագծի 1-ին կետով առաջարկվում է Հայաստանի Հանրապետության կառավարության 2020 թվականի սեպտեմբերի 11-ի թիվ 1514-Ն որոշման հավելվածի 17.1-ին կետը շարադրել նոր խմբագրությամբ՝ արդյունքում նախատեսելով, որ ՀՀ պաշտպանության նախարարության զորամասերում արգելվում են կորոնավիրուսային հիվանդության (COVID-19) դեմ պատվաստման բացարձակ հակացուցում չունեցող՝ տվյալ պատվաստանյութի կիրառման հրահանգի համաձայն սահմանված դեղաչափերով (դեղաչափով) ամբողջական պատվաստումը չստացած՝ մեկ դեղաչափով ներարկվող պատվաստանյութի դեպքում պատվաստվելուց հետո 28 օրը (4 շաբաթ), մեկից ավելի դեղաչափի դեպքում՝ վերջին դեղաչափը ստանալուց հետո 14 օրը չլրացած շարքային և կրտսեր ենթասպայական կազմերի պարտադիր զինծառայողների տեսակցությունները (բացառությամբ տեսազանգից օգտվելու դեպքերի), արձակումները և արձակուրդները (բացառությամբ «Զինվորական ծառայության և զինծառայողի կարգավիճակի մասին» օրենքի 28-րդ հոդվածի 6-րդ մասի 2-րդ կետով նախատեսված՝ ընտանիքի անդամի ծանր հիվանդության կամ մահվան, կամ 9-րդ մասով սահմանված, ինչպես նաև 11-րդ մասի համաձայն՝ 15 օրացուցային օրից ավելի տրվող վերականգնողական արձակուրդների):Նախագծին կից ներկայացված հիմնավորմամբ (այսուհետ նաև՝ Հիմնավորում) նշվում է, որ *որոշման նախագծի ընդունումը պայմանավորված է Հայաստանի Հանրապետության պաշտպանության նախարարության զորամասերում կորոնավիրուսի (COVID-19) հիվանդության տարածման կանխարգելման, ինչպես նաև պատվաստումների գործընթացի խթանման անհրաժեշտությամբ: ՀՀ Կառավարության 2021 թվականի նոյեմբերի 11-ի 1834-Ն որոշմամբ* ***Հայաստանի Հանրապետության կառավարության 11.09.2020թ. 1514-Ն որոշ­ման մեջ կա­տար­ված փոփոխությունների արդյունքում, տեսակցությունների, արձա­կումների ու ար­ձա­կուր­դների սահմանափակումը կիրառվում է հավասա­րապես և՛ պատվաստ­ված, և՛ չպատվաստված ժամկետային պարտադիր զինծառա­յողների նկատմամբ, ինչը կարող է հանգեցնել պատվաստումների գործընթացի ինտենսիվության կտրուկ նվազման։ Ուստի, նկատի ունենալով վերոգյալը՝ նախագծով նախատեսվում է կանոնակարգել պատվաստված զինծառայողների արձակումների և արձակուրդների գործընթացը:***Նախագծին կից ներկայացված հիմնավորումից պարզ է դառնում, որ ներկայացված Նախագծի նպատակը ամբողջական պատվաստումը չստացած զինծառայողների իրավունքների սահմանափակումն է: Տվյալ պարագայում նկատի ունենալով այն հանգամանքը, որ անձի իրավունքների սահմանափակման համար հիմք կարող են հանդիսանալ միայն այնպիսի օբյեկտիվ նախադրյալները, որոնք հետապնդում են իրավաչափ նպատակ (տվյալ պարագայում՝ կորոնավիրուսային հիվանդության կանխարգելումը և այլոց իրավունքների և օրինական շահերի պաշտպանությունը)՝ անհրաժեշտ ենք համարում նշել, որ Նախագծին կից ներկայացված հիմնավորումն անհրաժեշտ է վերանայել՝ բացառելով այնպիսի վերլուծությունները, որոնք վերաբերվում են անձի իրավունքերի սահմանափակմամբ պատվաստումների գործընթացի խթանմանը նպաստելուն:Բացի այդ, վերոնշյալ կարգավորման համաձայն սահմանափակումներ է նախատեսվում միայն *տվյալ պատվաստանյութի կիրառման հրահանգի համաձայն սահմանված դեղաչափերով (դեղաչափով) ամբողջական պատվաստումը չստացած՝ մեկ դեղաչափով ներարկվող պատվաստանյութի դեպքում պատվաստվելուց հետո 28 օրը (4 շաբաթ), մեկից ավելի դեղաչափի դեպքում՝ վերջին դեղաչափը ստանալուց հետո 14 օրը չլրացած* շարքային և կրտսեր ենթասպայական կազմերի պարտադիր զինծառայողների համար: Տվյալ կարգավորման պարագայում պատվաստում չստացած կամ պատվաստման սերտիֆիկատ չունեցող կամ մեկից ավելի դեղաչափի դեպքում՝ միայն մեկ դեղաչափ ստացած անձանց նկատմամբ չեն կարող կիրառվել նախագծով լրացվող սահմանափակումները: Ուստի՝ հաշվի առնելով նախագծով հետապնդվող նպատակը, այն է՝ կորոնավիրուսային հիվանդության կանխարգելումը և այլոց իրավունքների և օրինական շահերի պաշտպանությունը, առաջարկում ենք սույն մասով նույնպես կատարել համապատասխան լրացում: | **Ընդունվել է** |
| 2. Նախագծի 1-ին կետում «արադրել» բառն անհրաժեշտ է փոխարինել «շարադրել» բառով: | Ընդունվել է:  |
| **9. Երևանի քաղաքապետարան** | **2021-12-21**  |
| Նախագծի վերաբերյալ առաջարկություններ և դիտողություններ չկա: | **ԳՍ//33104-2021** |

|  |  |
| --- | --- |
| **10. Առողջապահության նախարարություն** | **04.01.2022թ.** **02/11.7/105-2022** |
| Ի կատարումն Հայաստանի Հանրապետության վարչապետի՝ 2021 թվականի դեկտեմբերի 9-ի թիվ 02/11.2/42428-2021 հանձնարարականի՝ կից ներկայացվում է «Հայաստանի Հանրապետության կառավարության 2020 թվականի սեպտեմբերի 11-ի թիվ 1514-Ն որոշման մեջ փոփոխություն կատարելու մասին» Հայաստանի Հանրապետության կառավարության որոշման նախագիծը, հիմնավորումը և ամփոփաթերթը: Միաժամանակ, անհրաժեշտ է նշել, որ Արդարադատության նախարարության կողմից №01/27.2/41821-2021 գրությամբ ներկայացված պետական փորձագիտական եզրակացությունը պարունակում է դրույթներ, որոնց վերաբերյալ ակնկալվում է Պաշտպանության նախարարության հիմնավորման փոփոխությունը՝ որպես նախագծի հեղինակ:Տեղեկացնում եմ նաև, որ վերոհիշյալ նախագծում ներառված չէ Առողջապահության նախարարության առաջարկը, որը ներկայացվել է Պաշտպանության նախարարություն 2021 թվականի նոյեմբերի 30-ի թիվ ԱԱ/04/26183-2021 գրությամբ, մասնավորապես՝ նախատեսված սահմանափակումներն առաջարկվում է կիրառել ինչպես պարտադիր զինծառայողների, այնպես էլ տեսակցող անձանց (այդ թվում՝ նրանց ընտանիքի անդամների) նկատմամբ: Միաժամանակ առաջարկվում է տեսակցող անձանց համար, որպես սահմանափակում, նախագծում ներառել նաև պոլիմերազային շղթայական ռեակցիայի հետազոտության 72 ժամ վաղեմությամբ բացասական արդյունքը հավաստող սերտիֆիկատի ներկայացումը, բացառությամբ ամբողջական պատվաստված, մեկ դեղաչափ պատվաստված (առաջին և երկրորդ դեղաչափերի միջև կոնկրետ պատվաստանյութի համար սահմանված ժամանակամիջոցում), բացարձակ հակացուցում ունեցող անձանց, հղիների, մինչև 18 տարեկան անձինք, ինչպես նաև նախկինում կորոնավիրուսային հիվանդությամբ (COVID-19) հիվանդացած անձինք՝ ՊՇՌ հետազոտության առաջին դրական արդյունքից հաշված 90 օրվա ընթացքում: Հիմք ընդունելով վերոհիշյալը, ակնկալում եմ Ձեր հանձնարարականը Պաշտպանության նախարարությանը՝ ամփոփելու Արդարադատության նախարարության №01/27.2/41821-2021 գրությամբ ներկայացված պետական փորձագիտական եզրակացությունը և Առողջապահության նախարարության | **Մասամբ է ընդունվել** Նախագիծը լրամշակվել է տեսակցող անձանց ներկայացվող պահանջների մասով, իսկ ընտանիքի անդամների վերաբերյալ առաջարկվող լրացումը չի կատարվել, քանի որ փաստացի կստացվեր, որ արձակումները և արձակուրդները վերաբերում են նաև ընտանիքի անդամներին, ինչպես նաև կստացվեր, որ սահմանափակումները չեն տարածվում ընտանիքի անդամ չհանդիսացող անձանց նկատմամբ: |